Glasiale tyd - Wikipedia
(Aangestuur vanaf Ystyd)
’n Glasiale tyd of ystyd is ’n tyd (van duisende jare) in ’n ystydperk waarin kouer temperature en meer ysvorming voorkom. Interglasiale tye, daarenteen, is tye van warmer temperature tussen glasiale tye. Die laaste glasiale tyd het sowat 15 000 jaar gelede geëindig, terwyl die huidige ystydperk steeds voortduur. Die Holoseen-epog is die huidige interglasiale tyd.
1 Kwartêre Ystydperk
2 Laaste glasiale tyd
Kwartêre Ystydperk[wysig | wysig bron]
Hoofartikel: Kwartêre Ystydperk
In die Kwartêr is die huidige ystydperk van 2,58 miljoen jaar gelede tot nou, en in dié tyd het ’n paar glasiale en interglasiale tye voorgekom.
Laaste glasiale tyd[wysig | wysig bron]
Hoofartikel: Laaste glasiale tyd
Die laaste glasiale tyd was die mees onlangse koue periode in die huidige ystydperk, en dit het voorgekom van die Pleistoseen-epog vanaf sowat 110 000 jaar gelede, tot sowat 15 000 jaar gelede. Die ysvorming in dié tyd het gekonsentreer om dele van die Noordelike Halfrond en het verskillende name, na gelang van die streek. Dit het sy maksimum sowat 22 000 jaar gelede bereik.
↑ 2,0 2,1 J. Severinghaus, E. Brook (1999). “Abrupt Climate Change at the End of the Last Glacial Period Inferred from Trapped Air in Polar Ice”. Science 286 (5441): 930–4. doi:10.1126/science.286.5441.930.
Ontsluit van "https://af.wikipedia.org/w/index.php?title=Glasiale_tyd&oldid=2195129"
Die bladsy is laas op 29 Mei 2020 om 17:44 bygewerk.